Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 366/13/8808	Rožňava, 23.7.2013
EEČ : 2-67-169-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v presne nezistený deň v dobe od 28.03.2013 do 10.04.2013 v obci XXXXX, okres XXXXX, kameňom rozbil sklenenú výplň na okne neobývaného rodinného domu č. 233 a z vnútra domu odcudzil motorovú kosačku zn. Einhell BG-BC-25 a vojenský bodák, čím odcudzením vecí spôsobil škodu vo výške XXXXX € a poškodením okna škodu vo výške XXXXX € pre XXXXX, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ v XXXXX, sp. zn. ORP-XXXXX zo dňa 30.04.2013, bolo vznesené obvinenie ml. XXXXX za prečin krádeže podľa § 212 ods. 2 písm. a) Tr. zák. v súbehu s prečinom porušovania domovej slobody podľa § 194 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 
Obvinený XXXXX sa ku skutku priznal v celom rozsahu. Uviedol, že kameňom rozbil okno, vošiel dovnútra, prehľadal dom a odcudzil motorovú kosačku a vojenský bodák. Kosačku predal XXXXX za XXXXX €, ktoré minul pre svoju potrebu a vojenský bodák doma rozbil. Vyjadril súhlas s prípadným podmienečným zastavením trestného stíhania. 
Svedok - poškodený XXXXX uviedol, že zistil, že obvinený rozbil okno do priestorov kuchyne, vyšiel na poschodie, odkiaľ odcudzil motorovú kosačku a vojenský bodák. Motorová kosačka mu bola vrátená späť, vojenský bodák vrátený nebol. Ako poškodený nežiada zo strany obvineného náhradu spôsobenej škody, pretože vie, že škodu nemá z čoho uhradiť, t. j. nepripája sa k trestnému konaniu a nežiada si náhradu škody. 
Svedok XXXXX uviedol, že prišiel za ním obvinený a ponúkol mu na predaj motorovú kosačku. Pýtal za ňu XXXXX €. On ju od neho kúpil a následne predal ďalšiemu kamarátovi. Až neskôr sa dozvedel, že kosačka pochádza z krádeže a patrí pánovi XXXXX. 
Vina obvineného vyplýva i zo zápisnice o obhliadke miesta činu s pripojenou fotodokumentáciou, vyčíslenia škody. 
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a c)  vzhľadom na osobu obvineného, s prihliadnutím na jeho doterajší život a na okolnosti prípadu možno takého rozhodnutie považovať za dostačujúce. Obvinený XXXXX spáchal prečin krádeže podľa § 212 ods. 2 písm. a) Tr. zák. v súbehu s prečinom porušovania domovej slobody podľa § 194 ods. 1 Tr. zák., za ktoré zákon ustanovuje trest odňatia slobody, ktorého horná hranica neprevyšuje 5 rokov. Obvinený sa k spáchaniu prečinu priznal, svoje konanie oľutoval, spôsobenú škodu uhradil vrátením veci a vyjadril súhlas s aplikáciou inštitútu podmienečného zastavenia trestného stíhania. 
Obvinený je z miesta bydliska hodnotený všeobecne. V registri trestov záznam nemá.   
Vzhľadom na uvedené bolo dôvodné postupovať v zmysle § 216 ods. 1,2 Tr. por., t. j. podmienečne zastaviť trestné stíhanie proti obvinenému ml. XXXXX, a určená mu bola skúšobná doba v trvaní 12 (dvanásť) mesiacov, ktorá je s prihliadnutím na jeho doterajší život a okolnosti prípadu dostačujúca. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor